Monitorizare TV - Prezidentiale 2014. Un proiect KAS - HotNews.ro

HotNews.ro a realizat in ziua votului la prezidentiale (turul 1) o monitorizare a principalelor canale TV de stiri. Televiziunile au avut toata ziua transmisii in direct din punctele fierbinti, dar si dezbateri in platou unde invitatii s-au incins, au incercat sa manipuleze, au mintit prin omiterea unor evenimente importante (vezi cazul RTV- protestele de la MAE).Citeste mai jos cronica televiziunilor in ziua scrutinului:Sebastian Ghita la RTV: Ambasadorii au iesit pe strazi sa chestioneze oamenii cu cine voteaza

Ora 23.57: Sebastian Ghita, fondatorul RTV, deputat PSD si prieten al premierului Victor Ponta, a intrat in direct la televiziune si a acuzat ambasadorii pentru deficientele create la votul din diaspora. Ghita sustine ca ambasadorii, numiti de Traian Basescu, au primit ordin sa creeze conditiile pentru a putea vota cat mai putini romani aflati in strainatate. El chiar a acuzat ca mai multi simpatizanti PSD au fost impiedicati sa voteze in Italia. Practic, Sebastian Ghita reia teoria PSD, aceea ca nu MAE este responsabil de organizarea alegerilor din afara tarii. Legea insa il contrazice. Legea 370/2004 pentru alegerea presedintelui Romaniei, care la art. 12 alin 3 precizeaza: "Organizarea si numerotarea sectiilor de votare din strainatate se stabilesc de catre ministrul afacerilor externe, prin ordin". Aceeasi lege, la art. 66 alin 2, precizeaza: "sediile birourilor electorale ale sectiilor de votare din strainatate se asigura de catre Ministerul Afacerilor Externe"





Ora 23.10 Imediat dupa anuntarea exit poll-urilor, rezultatele tuturor celor patru sondaje au fost prezentate si de televiziuni generaliste precum TVR si Pro TV. La TVR, rezultatele au fost prezentate grafic si pe burtiera. Notabil: in cazul lui Ponta si al Monicai Macovei erau prezentate in special rezultatele IRES/Digi 24 - cea mai buna cifra pentru Ponta, una dintre cele mai slabe cifre pentru Macovei. Pe de alta parte, situatia a fost dezbatuta in doua studiouri: o discutie cu reprezentanti ai candidatilor, alta cu Dinescu, Nistorescu, Pippidi si Buscu. In prima runda de discutii cu acestia din urma, Dinescu si Nistorescu l-au descalificat, verbal, pe Ponta: "foarte slab", e "mandru" cu rezultatul desi jumatate de Romanie n-a iesit la vot, "spune ceva si se contrazice singur in 30 de secunde" in discursul de duminica seara etc.

La Pro TV, de la 21.00, rezultatele au fost prezentate in 30 de minute. Au fost aratate toate sondajele, dar in ultima parte s-a mers in special pe exit poll-ul CSCI. Atunci cand a fost prezentat un top 3 cu chipurile candidatilor, pe locul 3 aparea Monica Macovei, pe cand atunci cand erau prezentate doar cifre, fara chipurile candidatilor, ordinea locurilor 3-5 (conform CSCI) era Tariceanu-Udrea-Macovei.



Ora 22.07: RTV nu transmite nimic de la protestele din fata MAE. Nici nu le pomeneste



Digi24 a gasit o stratagema pentru a ocoli embargoul privind transmiterea exit-pollurilor si a prezentat rezultatele inainte de inchiderea urnelor. Ca sa eludeze regulile fara sa-si asume responsabilitatea, candidatii au fost numiti la Digi, X, Y, Z.,W etc.



Ora 21.00 In primele cifre prezentate de Realitatea TV, pozitia a treia este disputata de trei candidati: Elena Udrea, Calin Popescu-Tariceanu si Monica Macovei. Cu toate acestea, pe burtiera si pe grafica, in dreptul locului 3 este aleasa, spre ilustrare, Elena Udrea. De altfel, dupa mesajul de la sediul PSD, in doua interventii, a fost preferata Elena Udrea, cu mesaje de la sediul de campanie

Ora 21.00: B1 Tv: primul candidat care a fost transmis in direct la B1 TV a fost candidata Elena Udrea, care a pretins ca se afla pe locul 3. Transmisiunea de la sediul PMP a fost intrerupta dupa ce Klaus Iohannis a inceput sa vorbeasca.



Ora 21.00 B1 Tv primul candidat care a fost transmis in direct la B1 TV a fost candidata Elena Udrea care a pretins ca se afla pe locul 3. Transmisiunea de la sediul PMP a fost intrerupta dupa ce Klaus Iohannis a inceput sa vorbeasca.

Ora 20.46: Momente de isterie la RTV in platou: Nils Schneker a vazut o foaie cu rezultatele si a scos o interjectie pe care nu am mai auzit-o pana acum



Ora 20.34: RTV continua cu exit-poll-ul: Transilvania: 35% schimbare, 65% continuitate



Ora 20.32: RTV insinueaza ca pe locul trei e o femeie: dau trei siluete cu procente care se rotesc, doua de barbati, una de femeie. In plus, rezultatele din Maramures, Crisana, Banat: 47% schimbare, 53% continuitate



Ora 20.31: Atmosfera lipsita de entuziasm in studioul Antenei 3, moderatorii par usor dezamagiti



Ora 20.20. Adrian Ursu critica la Antena 3 alte doua televiziuni care au anuntat exit-poll-uri (Realitatea si Romania TV) afirmand ca nu au asa ceva, ci sondaje telefonice care nu au relevanta sociologica.



Ora 20.17: Breaking news pe RTV: Maria Basescu transmite comunicat ca nu divorteaza



Ora 20.08: RTV prezinta primele rezultate la exit polluri, cu o ora inainte de termenul-limita. RTV sustine ca in Moldova pentru schimbare au votat 76% si 24% pt continuitate. Despre Transilvania au prezentat urmatoarele date: 65% schimbare, 35% continuitate

Ora 20.00 Rares Bogdan, realizator Realitatea TV, a promis, la ora 20, ca postul de televiziune la care isi tine emisiunile va prezenta cel mai corect exit-poll la ora 21. "Va rog sa inregistrati ce spun - vom avea cel mai corect exit poll, cel mai aproape de datele care vor rezulta in urma votului romanilor de astazi", a spus Rares Bogdan, cel care, simbata seara, cu putine ore inainte de inceperea votului pentru turul intii, a declansat la acelasi post de televiziune un scandal in care a fost pusa sub semnul intrebarii numaratoarea voturilor. Rares Bogdan a prezentat in direct buletinul pe care era semnul ca a votat si si-a rugat colegii sa faca la fel. Intre ora 20 si 20.40, in partea de sus a ecranului de la Realitatea TV a rulat obsesiv textul "candidat-surpriza pe locul III". Reamintim ca, in ultinmele doua saptamani, la Realitatea TV s-a spus, zilnic, ca Elena Udrea este "candidatul de pe locul 3"



Ora 18.21: Titlu pe breaking news la RTV: Iohannis nu este alaturi de colegii de partid



Ora 17.43: Antena 3 a difuzat in extenso in ziua votului imagini cu "abuzuri" din timpul mandatului lui Traian Basescu: episodul "tiganta imputita", episodul mitingurilor din ianuarie 2012, episodul manifestantului batut de jandarmi. Imaginile au fost reluate la nesfirsit, au fost invitate in studio personajele principale ale acelor momente



Ora 17.20 La TVR se discuta de aproape o ora si jumatate mostenirea celor trei presedinti de pana acum ai Romaniei ultimilor 25 de ani. S-a ajuns la capitolul Basescu. Dintre invitati, Liviu Mihaiu vorbeste despre problemele economice cauzate de "regimul Basescu" si spune ca acesta, desi cel mai democratic presedinte, a adus "15.000 de securisti". Alt invitat, Ghe. Piperea: Romania se identifica prin DNA si Halep



Ora 16.55: La Antena 3 a dezbatut in studio problema Basescu si Nicu Alifantis



Ora 16.54: RTV: Gigi Becali a finantat una din campaniile electorale ale lui Traian Basescu, acum asteapta gratierea de la acelasi T. Basescu. Prezinta un material pe melodia "Friends will be friends", cu imagini de la Golden Blitz cu Becali si Basescu



Ora 16.21: Bogdan Chireac (prezentat drept analist) despre cozile din strainatate: daca se voteaza corect, procesul e de durata. Nu ca in 2009, cand la Paris se vota o data la 4 secunde

Ora 16.18: Subiect dezbatut la RTV la ora 16: "Basescu, acuzat de dupa gratii". De ce nu sunt gratiati Gigi Becali, Jean Padureanu, Gica Popescu, Gheorghe Mencinicopschi. Invitati: Miron Cozma, Paula Iacob.



Ora 14.50: Criticand modul deficitar in care MAE a organizat votarea in Diaspora, moderatorul B1 TV Mihai Duta a facut o comparative intre mobilizarea MAE pentru vot si cea din accidentul din Muntenegru

Ora 15.00: TVR va prezenta intr-o emisiune mai multe scrisori catre viitorul presedinte, printre semnatarii acestor mesaje numarandu-se si scriitorul Vasile Ernu



Ora 15.00: La TVR, in emisiunea "Foc incrucisat" de la pranz, Cornel Nistorescu a vorbit in termeni duri despre presedintia lui Traian Basescu si a apreciat, fara sa mentioneze numele Elenei Udrea, ca atitudinea acestuia s-a reflectat si in campania candidatului sustinut de actualul sef al statului.



Ora 14.20 Romania TV ne anunta vestile bune de dupa alegeri: cresteri de pensii si salari, amanarea majorarii taxelor.



Ora 12.47: Antena 3 prezinta situatia votului cu urna mobila in arestul central al Politiei, unde se afla lotul Microsoft (Nicolae Dumitru, Dorin Cocos, Gabriel Sandu si Gheorghe Stefan) si fratele lui Traian Basescu.



Ora 12.08: Angajatii RTV, televiziunea fondata de Sebastian Ghita si o sustinatoare fatisa a lui Victor Ponta, nu pronunta numele Klaus Iohhanis. In toate stirile si transmisiuniel in direct despre acest subiect Iohannis este prezentat cu o formula unica "candidatul ACL"



Ora 11.45: Antena3 a trimis reporteri la sectiile de votare din Nana, jud. Calarasi (unde fiica cea mare a presedintelui, Ioana Basescu, si-a cumparat teren) si din Balteni (localitate de unde mai multe persoane au fost aduse la audieri suspectate de comiterea unor nereguli la referendumul din 2012). Din sectiile de votare din localitatile respective se fac transmisiuni live ora de ora si sunt intervievati oamenii care asteapta sa voteze. Unghiul de abordare al relatarilor de la fata locului este axat pe faptul ca alegerea lui Victor Ponta presedinte este cea mai buna alegere



Ora 11.36: Antena 3 titreaza: "Basescu, votul de adio"



Ora 11.14: RTV prezinta o informatie de ultima ora: presedintele si vicepresedintele unei sectii de votare din Resita au fost ridicati de procurori in aceasta dimineata, existand suspiciunea ca lipseau 400 de buletine de vot. Informatia nu a fost deocamdata confirmata oficial



Ora 10.41: RTV reia selectia speciala de cantece folclorice care au ca tema mandria de a fi roman. Printre rapsozii difuzati se numara Nicolae Furdui Iancu, Ioan Bocsa si Dragan Muntean



Ora 10.40: RTV prezinta prezenta la vot pana la ora 10.00, la nivel national - 6,53%, sustinand ca datele sunt de la Biroul Electoral Central. Prima comunicare oficiala de la BEC este insa programata pentru ora 11.30, aferenta prezentei inregistrate pana la ora 10.00.



Ora 9.51: Romania TV transmite cantece populare patriotice, "Asa-i romanul", "Doamne ocroteste-i pe romani", "Noi suntem romani". Asta in contextul in care Victor Ponta a pus accent in campanie pe motive populare, unul din sloganuri fiind "Mandru ca sunt roman"

Ora 9.48: RTV sustine ca prezenta la vot pina la ora 9 este 1,6%, citindu-l pe Liviu Dragnea



Ora 9.35: Antena 3 a taiat brusc declaratiile lui Klaus Iohanis de dupa vot, moderatorul spunind ca "sper ca Iohannis nu face declaratii prin care sa incalce legislatia care spune ca nu ai voie sa faci campanie electorala in ziua votului". In locul declaratiilor cu Iohannis, Antena 3 a transmis imagini cu Tariceanu la vot, dublate de comentariile invitatilor din studio.



Ora 9.30: Kaus Iohanis voteaza la Sibiu. Comentariul din studioul RTV al colonelului Dogaru: Acolo e si o blonda, de ce nu insistati pe ea? Doamna blonda e presedintele sectiei de votare...



Ora 9.03: Moment hilar la Realitatea TV: Transmisia LIVE a votului Elenei Udrea a fost intrerupt pentru o alta transmisie live de la un alt candidat, pe care insa moderatorii nu l-au recunoscut. Era si logic, pentru ca respectivul candidat era Mirel Mircea Amaritei, din partea Partidului Prodemo, un ilustru necunoscut al scenei politice. De ce a fost transmis insa LIVE votul sau pe Realitatea? Explicatia e simpla: Amaritei este un apropiat al lui Maricel Pacuraru si Cozmin Gusa - cei care controleaza acum Realitatea TV. Amaritei este, de altfel, urmarit penal impreuna cu Maricel Pacuraru intr-un dosar care priveste insolventa Realitatea TV.



Ora 9.00: Realitatea TV a transmis inca de dimineata imagini de la sectia unde urma sa voteze lena Udrea, apoi a transmis LIVE pas cu pas cum a votat Elena Udrea: sosirea la sectie, votul, declaratiile. Udrea a fost rasfatata Realitatea TV pe durata campaniei



Ora 8.30: La Romania TV, postul fondat de Sebastian Ghita, invitat in platou este colonelul (rezerva) Mircea Dogaru, care comenteaza ziua votului. Dogaru este cunoscut pentru pozitiile sale pro-ruse si impotriva institutiilor democratice. RTV prezinta si scenarii pentru viitorul guvern, anuntind ca actualul sef al SRI, George Maior, ar putea fi premier daca Victor Ponta iese presedinte.



Ora 8.00: Realitatea TV a facut din nou referire la acuzele aduse sambata noaptea de Rares Bogdan si Cozmin Gusa potrivit carora numararea voturilor va fi manipulata de consortiul format din Siveco si o firma poloneza. E acelasi consortiu care a numarat voturile la europarlamentare, cand nu au fost probleme





Nota: Articolele publicate in aceasta sectiune sunt parte a unui proiect de monitorizare a comportamentului televiziunilor in campania electorale. Proiectul este sustinut de Fundatia Konrad Adenauer.

Citeste si: